Likumprojekts

**Grozījumi Elektroenerģijas tirgus likumā**

Izdarīt [Elektroenerģijas tirgus likumā](http://likumi.lv/ta/id/108834-elektroenergijas-tirgus-likums) (Latvijas Republikas Saeimas un Ministru Kabineta Ziņotājs, 2005, 12.nr.; 2008, 10.nr.; Latvijas Vēstnesis, 2011, 117.nr.; 2013, 211., 232.nr.; 2014, 60., 189., 257.nr.; 2015, 118., 190.nr.; 2016, 110.nr.) šādus grozījumus:

1. Izteikt 28.1panta ceturto daļu šādā redakcijā:

“(4) Publiskais tirgotājs atsevišķi uzskaita šā panta trešajā daļā noteiktajā kārtībā veiktos maksājumus. Izmaksas, ko veido maksājumi par uzstādīto elektrisko jaudu, sedz visi Latvijas elektroenerģijas galalietotāji, un tās tiek sadalītas pa sprieguma pakāpēm **un lietotāju grupām** proporcionāli ieņēmumu no sistēmas pakalpojumiem fiksētajai daļai, kompensējot publiskajam tirgotājam iepirkuma izdevumus. Sadales sistēmas operatora, kuram ir pieslēgti mazāk par simt tūkstošiem lietotāju, galalietotāji sedz publiskā tirgotāja izmaksas, ko veido maksājumi par uzstādīto elektrisko jaudu, piemērojot attiecīgai sprieguma pakāpei un lietotāju grupai noteiktos sadales sistēmas operatora, kuram ir pieslēgti vairāk par simt tūkstošiem lietotāju, maksājumus. Izmaksu attiecināšanas aprēķina metodiku nosaka regulators. Kompensējamo izmaksu un attiecīgo publiskā tirgotāja ieņēmumu starpību pārskata gadā publiskais tirgotājs atzīst aktīvos vai saistībās.”.

1. Izteikt 33.1panta otro daļu šādā redakcijā:

“(2) Aizsargātā lietotāja tirdzniecības pakalpojuma sniegšanas, obligātā iepirkuma komponentes un sadales sistēmas pakalpojuma maksas kompensēšanas nosacījumus, kā arī finansēšanas apjomu un kārtību nosaka Ministru kabinets.”.

1. Papildināt pārejas noteikumus ar 67.punktu šādā redakcijā:

“67. Regulators līdz 2017.gada 15.janvārim izdod šā likuma 28.1panta ceturtajā daļā paredzēto izmaksu attiecināšanas aprēķina metodiku.”.

Likums stājas spēkā 2017.gada 1.janvārī.

Ministru prezidenta biedrs,

ekonomikas ministrs A.Ašeradens

03.10.2016. 10:01

232

Haralds Skarbnieks, 67013226

Haralds.Skarbnieks@em.gov.lv